Document ID: 32014R1165

A BIZOTTSÁG 1165/2014/EU VÉGREHAJTÁSI RENDELETE
(2014. október 31.)
a 2535/2001/EK rendeletnek az Ukrajnából származó tejtermékekre vonatkozó vámkontingensek kezelése tekintetében történő módosításáról
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 187. cikke a) pontjára,
mivel:
(1)
A 374/2014/EU európai parlamenti és tanácsi rendelet (2) kedvezményes vámok alkalmazását írja elő egyes, Ukrajnából származó áruk behozatalára vonatkozóan. Az említett rendelet 3. cikke értelmében a rendelet III. mellékletében felsorolt mezőgazdasági termékek az ugyanabban a mellékletben meghatározott vámkontingensek keretein belül importálhatók az Unióba. A 415/2014/EU bizottsági végrehajtási rendelet (3) módosította a 2535/2001/EK bizottsági rendeletet (4), kiegészítve azt a 374/2014/EU rendelet által a tejtermékekre vonatkozóan megállapított, 2014. október 31-ig rendelkezésre álló vámkontingensekkel.
(2)
Az 1150/2014/EU európai parlamenti és tanácsi rendelet (5) módosította a 374/2014/EU rendeletet. A módosítás lényegét a 374/2014/EU rendelet alkalmazásának 2015. december 31-ig történő meghosszabbítása, valamint a 2015-ös évre vonatkozó vámkontinges-mennyiségek megállapítása képezi. Ezért helyénvaló a 2015-ös évre vonatkozóan rendelkezni a 2535/2001/EK rendelet 5. cikkének l) pontjában említett kontingensek kezeléséről.
(3)
A 2535/2001/EK rendeletet ezért ennek megfelelően módosítani kell.
(4)
Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,
ELFOGADTA EZT A RENDELETET:
1. cikk
A 2535/2001/EK rendelet módosítása
A 2535/2001/EK rendelet I. mellékletének L. része helyébe az e rendelet mellékletében meghatározott szöveg lép.
2. cikk
Hatálybalépés
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2014. október 31-én.

Labels: 3
17
18